Publication: Magyar Közlöny
Issue: MK-2001-87 (Year: 2001, Number: 87)
Era: 1990-2004
Section: 16/1994. (VII. 8.) MKM rendelet melléklete
Paragraph Index: 443

a) Szakmai elmélet — írásbeli vizsga Szolfézs: — Egy barokk vagy klasszikus stílusú, kétszólamú zeneirodalmi idézet lejegyzése hallás után. * A kb. 20 tétel tartalmazzon társaséneket, ének-zongorás partitúrajátékot és dalkíséretet (saját énekléssel). Az egyes feladattípusok arányát a csoport képességeihez méretezzük. Például minden korszakból 4—5 részlet (reneszánsz kórus, barokk szemelvény, klasszikus idézet, romantikus tétel, XX. századi kompozíció). Javasoljuk az anyag kb. egynegyed részének memorizálását. — Egy XX. századi, egyszólamú zenemű-részlet lejegyzése hallás után. — Hármashangzatok és fordításaik hallás utáni leírása, egyszeri eljátszás alapján. — Jazzben gyakori négyeshangzatok (major, moll major, domináns, moll, félszűkített és szűkített szeptimek) hallás utáni leírása, kétszeri eljátszás alapján. — A dúr, összhangzatos moll, melodikus moll és valamennyi modusának (összesen 21 skála), valamint a félegész, egész-fél és az egészhangú skála hallás utáni leírása, háromszori eljátszás alapján. — Közepes nehézségű, jazzes ritmus hallás utáni lejegyzése. — Négyütemes, egyszerűen moduláló, jazzes dallam leírása hallás után, hatszori eljátszás alapján. — Jazzes, tágfekvésű, de meg nem fordított akkordok (dom76, dúr69, moll69, dom7b10, m79) hallás utáni leírása, háromszori eljátszás alapján. Zeneelmélet: — Egy bécsi klasszikus zeneirodalmi idézet szélső szólamainak lejegyzése, harmóniai jelöléssel. — Egy összhangzattan példa valamennyi szólamának kidolgozása szűk fekvésben. Zeneirodalom: — Alapvető zenei szakkifejezések értelmezése. (A hagyományos kifejezések mellett a jazzben használatos fontosabb kifejezések — beat, off beat, swing, medium tempó, drive stb. — értelmezése.) — Egy tanult mű elemzése formai és szerkesztési szempontból vagy a zeneirodalom tárgy körébe eső más téma kidolgozása kottából. — Egy hangfelvételen rögzített, nemzetközileg ismert jazzdarab elemzése.

Source: https://magyarkozlony.hu/hivatalos-lapok/da8281e967de8fc7b4b83cc806cfd07e2fbd7a07/dokumentumok/ec5c507b73da2ff006b46847cf08268ed0640a6c/letoltes